एसएसपी राजेश कुमार पांडेय ने बताया कि सर्राफा बाजार में संजय अग्रवाल का शिवम ज्वैलर्स के नाम से शोरूम है. वह गत 26 जुलाई को नील गली सर्राफा बाजार से ड्राइवर सुनील कुमार उर्फ बिट्टू के साथ कार से अपने साथ 43 किलोग्राम की चांदी के जेवरात व 19 लाख रूपये लेकर मेरठ से दिल्ली चांदनी चौक के लिए गये थे. चांदनी चौक पहुंचने के उपरांत व्यापारी का ड्राइवर सुनील कुमार उर्फ बिट्टू अपने मालिक व्यापारी संजय अग्रवाल की कार व उसमें रखे 43 किलोग्राम चांदी के जेवरात व 19 लाख रूपये नकद लूटकर फरार हो गया. इसके बाद उसने अपना फोन स्विच ऑफ कर लिया. इसके बाद पीडि़त व्यापारी ने दिल्ली पुलिस से संपर्क किया लेकिन दिल्ली पुलिस ने कोई मदद नहीं की. इसके बाद पीडि़त ने देहली गेट थाने में ड्राइवर के खिलाफ मुकदमा दर्ज कराया.